Kamu bisa jelasin ke aku soal Orang Turki di Jerman dalam bahasa melayu?

Orang Turki Jerman adalah orang Jerman berketurunan Turki yang menetap di Jerman. Istilah ini kadang-kala digunakan dengan tidak tepat untuk merujuk kepada kumpulan imigran bukan berketurunan Turki di Jerman.

Pada tahun 2004 terdapat di antara 1.739 sehingga 1.907 juta orang Turki di Jerman yang merupakan sebahagian daripada 26 peratus orang asing (Ausländer) yang berdaftar di Jerman. Manakala pada tahun 2002 didapati terdapat seramai 730,000 rakyat Jerman yang berketurunan Turki. Maka, secara totalnya, angka penduduk Jerman yang mempunyai hubungan dengan Turki adalah berjumlah 2.637 juta orang, ataupun kira-kira 3 peratus daripada jumlah penduduk.

Kebanyakan orang Turki di Jerman boleh didapati di kawasan yang dahulunya dikenali sebagai Jerman Barat. Bandar-bandar besar seperti Berlin, Frankfurt, Hamburg, Rhine-Ruhr (Cologne, Duisburg dan Dortmund) mempunyai populasi Turki yang besar. Negeri dengan penduduk Turki terbesar adalah Rhine-Westphalia Utara. Walaupun kebanyakan orang Turki tinggal di bandar, ramai juga di antara mereka yang menetap di beberapa kawasan luar bandar, terutamanya di Baden-Württemberg, Hessen dan North-Rhine Westphalia. Döner kebab, sejenis makanan Turki, adalah masakan segera yang termasyhur di Jerman.